Margaid

'S e togalaichean glè chudromach a tha sna margaidean ann an Lincity.

'S dòcha nach e ainm math a th' ann am "margaid" airson nan raointean seo. Tha iad nas coltaiche ri ionadan-obrach, bùithtean, taighean-malairt is margaidean còmhla. Ceannaichidh is reicidh iad biadh, obair, gual, bathar, clach-mhèinneir is stàilinn dha na raointean am fagas is do ghiùlan a leithid rathaidean ri an taobh.

Thèid gach malairt taobh a-staigh margaide a dhèanamh aig astar. Cleachd an tar-chòmhdachadh giùlain is mhargaidean gus sùil a thoirt a bheil togalach am fagas margaide. Gheibh muinntir a' bhaile biadh, bathar is obair o mhargaidean a bhios faisg gu leòr air a' chòmhnaidh aca ach an coisicheadh iad ann. Gheibh gach raon aig a bheil feum air obair o mhargaidean i. 'S urrainn do thuathanasan biadh a reic do mhargaid gu dìreach. Reicidh muileannan-clòtha, criadhadaireachd is gobhachan-dubha bathar do mhargaidean am fagas gu dìreach, is gheibh iad bun-stuth uapa a leithid ceudna.

Bidh na togalaichean seo feumach air giùlan mur eil margaid ri làimh.

Rèiteachadh air na reiceas is cheannaicheas margaid

Tha smachd agad air na reiceas is a cheannaicheas margaid o ghiùlan. Briog air margaid (seach air a' phutan taghaidh) dà thuras 's nochdaidh uinneag ùr air a' bharr gu clì far an urrainn dhut taghadh na thèid a mhalart. Thèid a h-uile rud a mhalart o thùs.

Seo margaid

agus seo a h-ìomhaigheag

Is ciall dha seo gu bheil malart ceadaichte.

Is ciall dha seo nach eil malart ceadaichte.

Innsidh an càraid àireimh eadar nam faclan "ceannaich" is "reic" dhut far a bheil a' mhargaid air a' mhapa.

Faic cuideachd:

- Bathar-amh
- Giùlan
- Tar-chòmhdachadh giùlain 's mhargaidean